Raphael Veiga

Raphael Cavalcante Veiga (sündinud 19. juunil 1995 São Paulos) on Brasiilia jalgpallur, kes mängib ründava poolkaitsjana Brasiilia kõrgliiga klubis Palmeiras.

Brasiilia kõrgliigas debüteeris ta 2016. aastal Coritiba meeskonnas. Esimese värava lõi ta Brasiilia kõrgliigas 4. augustil 2016 mängus Vitória vastu.https://int.soccerway.com/players/raphael-cavalcante-veiga/435665/ (vaadatud 18.8.2021)

2016. aasta detsembris sõlmis ta viieaastase lepingu Palmeirasega."Palmeiras anuncia acerto com meia Raphael Veiga por cinco anos". ge.globo.com. 19.12.2016. Vaadatud 18.8.2021)

2018. aastal oli ta Palmeirasest laenul Brasiilia kõrgliiga klubis Atlético Paranaense. Samal aastal võitis ta klubiga Copa Sudamericana.

2020. aastal tegi Veiga Palmeiseses oma seni kõige edukama klubihooaja. Brasiilia kõrgliigas lõi ta sel hooajal 11 väravat, millega oli klubi suurim väravakütt. Samal hooajal võitis ta Palmeirasega São Paulo osariigi meistrivõistlused, Lõuna-Ameerika klubide sarja Copa Libertadorese ja Brasiilia karikavõistlused. Veiga valiti 2020. aasta Brasiilia karikavõistluste kõige parimaks mängijaks.

2021. aastal võitis ta Palmeirasega taas Copa Libertadorese. Finaalis alistati 2:1 Flamengo ning Veiga lõi selles mängus esimese värava. Samal hooajal valiti ta Copa Libertadorese hooaja sümboolesse koosseisu. Brasiilia kõrgliigas lõi Veiga 2021. aastal kümme väravat ja valiti ka Brasiilia kõrgliigas hooaja sümboolesse koosseisu.

 Saavutused 
Palmeiras
Campeonato Paulista: 2020
Copa Libertadores: 2020, 2021
Copa do Brasil: 2020
Athletico Paranaense
Copa Sudamericana: 2018

 Viited 

Kategooria:Brasiilia jalgpallurid
Kategooria:Coritiba Foot Ball Clubi mängijad
Kategooria:Sociedade Esportiva Palmeirase mängijad
Kategooria:Club Athletico Paranaense mängijad
Kategooria:Sündinud 1995